47 
nederste faste Lag delvis bestaar af temmelig store Stykker, og da 
man maa gaa ud fra, at der er bleven taget Prøve straks, da man 
kom fra det fuldstændig løse Sandlag ned i den faste, sejge Grøn¬ 
sandskalk, er det ikke udelukket, at der blandt Boreprøvens Stykker 
heraf kan findes nogle, som har Rester af den oprindelige Over¬ 
flade bevaret. Nu har man ganske vist fra Sydhavnen Erfaringer 
for, at Grønsandskalken ikke er modtagelig for hverken fine Skur¬ 
striber eller Politur, som kunde tjene til med Sikkerhed at erkende 
en ganske lille Flade som isskuret, saa Haabet om at finde noget 
afgørende i den Retning er ikke stort. Ikke desto mindre viser det 
sig, at mindst to af Boreprøvens større Stykker har en Flade paa 
et Par cm 2 , der ikke har Karakter af Brudflade, som Stykkernes andre 
Sider, men ganske minder om den isskurede Overflade paa den til¬ 
svarende Bjærgart i Sydhavnen, og der findes tillige enkelte Furer, 
som naturligt tydes som Skurstriber. Det hele er dog kun smaat 
og temmelig usikkert, og det vilde være uforsigtigt at lægge Vægt 
paa denne Iagttagelse, hvis den stod isoleret; kun i Tilknytning til 
de ovenfor omtalte Forhold faar den Interesse. 
Dernæst vil jeg gerne benytte Lejligheden til paa enkelte Punkter 
at supplere det, der allerede tidligere er oplyst om Forholdet imellem 
Lagene ved Vestre Gasværk og den ny opdagede Aflejring i Sund¬ 
krogen. Det vil af det foregaaende med al ønskelig Tydelighed være 
fremgaaet, at man paa de to Steder har de samme Bjærgarter og 
den samme Lagfølge. Derimod synes Ligheden mindre, naar man 
ser paa Forsteningerne. Ved en Sammenligning af »Indsamlingerne« 
fra de to Steder viser der sig en Forskel, som er iøjnefaldende, og 
dog maa den siges for alt det væsentliges Vedkommende kun at 
være tilsyneladende og bero dels paa, at Forsteningerne fra Vestre 
Gasværk overvejende stammer fra den øvre Del af Lagrækken, og 
dels paa, at de i Hovedsagen maa være indsamlede ved Udpilning 
paa Stedet. Det sidste forklarer, at Vestre Gasværks Materialet 
indeholder forholdsvis meget af de store Former i ikke altfor defekte 
Eksemplarer. Naar der i Sundkrogen er samlet ved Slæmning, har 
dette givet langt mindre af den Slags, men derimod en stor Mængde 
Fragmenter og et næsten overvældende Antal af Smaaforsteninger. 
Der er dog et Par Punkter, hvor der virkelig synes at være 
Forskel. Jeg tænker her først paa det store Antal Natica -Skaller fra 
Vestre Gasværk. Selv om de er baade iøjnefaldende og solide, saa 
at de let samles i Mængde, og selv om Akz/zca-Formerne ogsaa er 
almindelige i Sundkrogen, maa man dog formode, at de er langt 
mere dominerende i Faunaen ved Vestre Gasværk. Endnu tydeligere 
træder det samme Forhold frem for Dentalium rugi fer um' s Vedkom¬ 
mende. Den maa have været til Stede i stort Antal ved Vestre 
